**Základná škola, Školská č.299, Skýcov Školská č.299/11, 951 85 Skýcov**

Pre žiakov II. stupňa Základnej školy, Školská č.299/11, Skýcov sme zorganizovali účelové cvičenie v dňoch 13.09.-14.09.2021. Účelové cvičenie bolo zamerané na rozšírenie, preverenie a upevnenie vedomostí žiakov vo vzťahu k prírode, k bezpečného správaniu, dopravnej výchove, riešeniu mimoriadnych situácii, zopakovanie a upevnenie si vedomostí z poskytovania prvej pomoci pri poraneniach a iných príčinách náhlej poruchy zdravia.

Počas prvého dňa účelového cvičenia sa žiaci venovali teoretickej príprave vo svojich triedach, ktorú následne uplatňovali počas druhého dňa formou praktickej realizácie.

Hlavným cieľom bolo zoznámenie žiakov s právnymi normami pre ochranu zdravia a ochranu prírody, získanie schopností poskytnúť základnú prvú pomoc a chrániť prírodu i životné prostredie.

Z dôvodu dodržiavania protiepidemiologických opatrení bolo miesto účelového cvičenia rozdelené na viaceré stanovištia tak, aby sa žiaci jednotlivých ročníkov nestretli – Breziny a blízke okolie, Vápenný vrch, Hlboký jarok.

Priebeh praktickej časti účelového cvičenia:

1. oboznámenie žiakov s cieľom ÚC
2. presun žiakov na jednotlivé stanovištia
3. orientácia podľa prírodných znakov, využitie pomôcky buzola
4. pochod podľa azimutu
5. ochrana životného prostredia, poznávanie drevín, liečivých bylín
6. zdravotnícka príprava – ukážka poskytnutia prvej pomoci, obväzová technika
7. riešenie mimoriadnych situácii – varovné signály, ochrana pred tlakovou vlnou, vyvolanie poplachu
8. zhodnotenie účelového cvičenia